Ngozi Ebere

Ngozi Ebere (alizaliwa 5 Agosti, 1991) ni mchezaji wa mpira wa miguu wa wanawake kutoka nchini Nigeria ambaye anacheza kama beki wa klabu ya mpira nchini Norway ya Arna-Bjørnar pamoja na timu ya taifa ya wanawake ya Nigeria. 

Alikuwa mchezaji wa timu ya Rivers Angels na timu ya taifa ya Nigeria ambayo alishinda Michuano ya Wanawake ya Afrika mwaka 2014. 

Kazi
Klabu
Mwaka 2014, Ngozi Ebere alikuwa sehemu ya timu ya ndani ya Nigeria, Rivers Angels, ambayo ilishinda Ligi ya Wanawake ya Nigeria na Kombe la Shirikisho la Nigeria mara mbili. Katika msimu huo, Ebere alifunga mabao saba, ikiwa ni pamoja na bao la tatu na la mwisho katika mechi ya mwisho ya msimu, ambapo walishinda 3-1 dhidi ya Sunshine Queens.

Ebere alisainiwa na klabu ya Ufaransa, Paris Saint-Germain, mwezi Septemba 2015 kwa mkataba wa miaka miwili. Alisema wakati huo, "Nipo hapa kutoa bora yangu na kushinda mataji, nina hamu kubwa sana kwa changamoto mpya inayonisubiri hapa Paris. Ni ndoto inayotimia." Alicheza mechi yake ya kwanza katika Ligi ya Kike ya Ufaransa dhidi ya Olympique Lyonnais mnamo tarehe 27 Septemba 2015. Miezi miwili baadaye, aliorodheshwa kwenye orodha fupi ya watu watano kwa Tuzo ya Mwanasoka Bora wa Afrika wa Kike; alisema uteuzi huu ulitokana na mafanikio yake ya hivi karibuni.http://allnigeriasoccer.com/read_news.php?nid=17253  Katika msimu wake wa kwanza, alicheza mechi nane; sita katika Ligi ya Kike ya Ufaransa na mbili katika Coupe de France Féminine.

Katika misimu ya 2017-19, alicheza Cyprus na Barcelona FA, kabla ya kuhamia klabu ya Norway, Arna-Bjørnar.

Kimataifa
Ebere alikuwepo kwenye: timu ya taifa ya wanawake ya Nigeria katika Mashindano ya Wanawake ya Afrika mwaka 2012; timu iliyoshinda taji mwaka 2014, na kikosi cha Kombe la Dunia la Wanawake la FIFA mwaka 2015.
Marejeo

Jamii:Waliozaliwa 1991
Jamii:Wachezaji mpira wa kike
Jamii:Wanawake wa Nigeria
Jamii:Wachezaji mpira wa Nigeria